Jevgenia Berkovitx

Jevgenia (Zhenia) Borisovna Berkovitx (; Leningrad, 1985eko apirilaren 29a) errusiar antzerki zuzendari, dramagile eta poeta da, Sedmaia Studia antzerki taldeko kidea.

 Bizitza 
2007an San Petersburgoko Antzerki Arteen Akademian lizentziatu zen antzerki kudeaketan. 2003tik 2008ra San Petersburgoko Gazteen Antzokian lan egin zuen zuzendari eta irakasle gisa. 2008an, Moskuko Antzerki Eskola-Estudioan sartu zen antzerki zuzendaritza ikasteko eta 2012an graduatu zen. Gradu amaierako lan gisa, Zhavoronok antzezlana zuzendu zuen, Jean Anouilhen L'Alouette lanean oinarritua. Urte berean, Platforma proiektuaren baitan, Sergei Nevskiren Autland operaren errusiar estreinaldia zuzendu zuen Moskuko Vinzavod zentroan.

2022ko otsailaren 24an, Ukrainako inbasioaren aurkako pikete batean parte hartu zuen eta 11 egunez atxilotu zuten.

2023ko apirilaren 10ean, Errusiar Federazioko Ikerketa Batzordeak Jevgenia Berkovitx eta Svetlana Petritxuk dramagileen aurkako auzi penal bat ireki zuen  «terrorismoaren justifikazioarengatik», Interneten argitaratutako Finist jasny sokol antzezlanaren irakurketaren bideo-grabazioan oinarrituta. Maiatzaren 4an atxilotu zuten. Ez zuten errudun aitortu. Maiatxaren 5ean Natalia Txeprasova epaileak Berkovitx espetxeratu zuen uztailaren 4ra arte. Ekainaren Diana Mistxenko epaileak Berkovitx eta Petritxuken atxiloketa 2023ko azaroaren 4ra arte luzatu zuen, eta azaroaren 3an, Juri Rakhmatov epaileak, Dmitri Polestxuken ikertzailearen eskaera onartuz, Jevgenia Berkovitx eta Svetlana Petritxuk espetxean utzi zituen 2024ko urtarrilaren 10era arte. Urtarrilaren 10ean atxiloketa martxoaren 10era arte luzatu zieten.

2024ko apirilaren 15ean, Errusiako Finantza Zaintzarako Zerbitzu Federalak Jevgenia Berkovitx eta Svetlana Petritxuk «terrorista eta muturrekoen» zerrendan sartu zituen eta haien banku-kontuak blokeatu zituen.

2024ko uztailaren 8an, sei urteko espetxe-zigorra ezarri zieten Berkovitxi eta Petritxuki.

 Bizitza pertsonala 
Nikolai Matveievekin ezkonduta dago. Bi alaba adoptatu dituzte, Anna eta Kira.

2023ko azaroaren 20an, Berkovitxen amona Nina Katerliren heriotzaren berri eman ondoren, Errusiako 23 pertsona publikok, Ivan Urgant eztabaida-aurkezle ohiak, Dmitri Muratov kazetariak, Txulpan Khamatova eta Jevgeni Mironov aktoreek barne, gutun ireki bat idatzi zioten Tatiana Moskalkova giza eskubideetarako komisarioari, Berkovitx askatzeko laguntza eskatuz, amonari omenaldia egin diezaion. Novaia Gazeta egunkarian argitaratu zuten gutuna. Berkovitxi amonaren hiletara joateko baimena eman zioten eta gero atxiloketara itzuli zen.

 Lanak 

 Antzerki zuzendari gisa 

 Dramagile gisa 

 Peer Gynt (itzultzailea, 2016)
 Antigona (libretoaren egilea, 2019)

 Zinema zuzendari gisa 

 Jesli by ja byl (2014, Aleksandr Kastxeievekin batera)

 Poeta gisa 

 Nagolo (2023, Sveta Nagaievarekin batera)

 Erreferentziak 

 Kanpo estekak 

Kategoria:Sanpetersburgotarrak
Kategoria:Errusiako juduak
Kategoria:Antzerki zuzendariak
Kategoria:Emakume zuzendariak
Kategoria:Errusiako poetak
Kategoria:Emakume poetak
Kategoria:Emakume antzerkigileak
Kategoria:Errusierazko idazleak
Kategoria:XXI. mendeko emakume idazleak
Kategoria:Errusiako disidenteak
Kategoria:Errusiako preso politikoak